STEC บวกแรง 4% เก็งหุ้นต่ำบุ๊ก จับตากำไรปี 66 ทะลุพันล้าน ตุนแบ็กล็อกแตะแสนล้าน
STEC บวกแรง 4% เก็งหุ้นต่ำบุ๊ก จับตากำไรปี 65 แตะ 732 ล้าน ปี 66 ทะลุพันล้าน ตุนแบ็กล็อกแน่นแตะ 1 แสนล้าน
STEC บวกแรง 4% เก็งหุ้นต่ำบุ๊ก จับตากำไรปี 65 แตะ 732 ล้าน ปี 66 ทะลุพันล้าน ตุนแบ็กล็อกแน่นแตะ 1 แสนล้าน
30 ม.ค. 2566

ผู้สื่อข่าวรายงานว่า วันนี้(30ม.ค.66) ราคาหุ้นบริษัท ซิโน-ไทย เอ็นจีเนียริ่งแอนด์คอนสตรัคชั่น จำกัด (มหาชน) หรือ STEC ณ เวลา 11:51 น. อยู่ที่ระดับ 14.30 บาท บวก 0.50 บาท หรือ 3.62% ราคาสูงสุด 14.40 บาท ราคาต่ำสุด 14.10 บาท ด้วยมูลค่าซื้อขาย 240.76 ล้านบาท ด้านราคาหุ้นยังต่ำกว่ามูลค่าทางบัญชีที่ระดับ 12.43 บาท

บล.โนมูระ พัฒนสิน ระบุในบทวิเคราะห์ (11 ม.ค.66) ว่า STEC มองแนวโน้มธุรกิจจะกลับสู่รอบน่าสนใจ ฐาน Backlog ปัจจุบันยังสูง 1.0 แสนล้านบาท โดย Secure รายได้ไตรมาส 4/65-ปี 67 ถึง 82% และเป็นงานที่ Gross margin สูงขึ้น (โรงไฟฟ้า, รถไฟทางคู่, ม่วงใต้, ส้ม, งานสายไฟลงดิน) บนจำนวนแรงงานที่ครบถ้วน ไม่ขาดแคลน
โดยในระยะสั้นคาดกำไรไตรมาส 4/2565 ฟื้นเทียบไตรมาสก่อนหน้าจากเริ่มรับรู้งานที่ margin สูงขึ้น (ม่วงใต้, รางคู่เด่นชัย-เชียงราย) และคงกำไรปี 65 ที่ 732 ล้านบาท โต 3% และปี 66 ที่ 1,138 ล้านบาท โต 55%
ด้าน Valuation มองเป็นจุดซื้อที่ดี โดยซื้อขาย P/BV ปี 2566 อยู่ที่ 1.1 เท่า เป็นระดับต่ำใกล้เคียง All time low 0.97 เท่า โดยปัจจัยบวก มองผลประกอบการจะเริ่มทยอยฟื้นตัว หลังงาน High margin เริ่มสูงขึ้น ขณะที่การเลือกตั้งปี 2566 จะช่วยหนุนงานประมูลรอบใหม่กลับมาอีกครั้ง แนะนำราคาเป้าหมาย 13.80 บาท